Sue Hendrickson

Susan «Sue» Hendrickson (Chicago, AEB, 1949ko abenduaren 2a) paleontologo eta arkeologo estatubatuarra da, Tyrannosaurus rex-en fosil handiena eta osoena aurkitzeagatik ezaguna.

 Biografia 
eskuinera|thumb|Sue Hendrickson-ek aurkitutako Tyrannosaurus rex-en fosila, Historia Naturaleko Field Museoan ikusgai.
Chicagon jaio zen, Illinoisen, 1949ko abenduaren 2an, baina Munsterren hazi zen, Indianan. Ikasketek aspertzen zutenez, 17 urterekin utzi zituen. 1971n hasi zen urpekaritzan, besteak beste urpeko arkeologiako lanak egiten. Filipinetako kostaldean hondoratutako San Diego galeoi espainiarretik zeramika txinatarra erreskatatu zuen taldeko kide izan zen.

Bere aurkikuntza paleontologikoen artean, Peruko kostaldeko basamortuko zetazeo-fosilak eta Dominikar Errepublikako 24 Ma-ko anbarean kontserbatutako intsektu-hondarrak daude. 1990eko udan T. Rexen hezurdura fosil bat aurkitu zuen Hego Dakotan, eta sei laguneko talde batek induskatu zuen 17 egunetan. Fosil hau aurkitu den espezie horretako alerik handiena eta osatuena da. Natur Historiako Field Museoan dago ikusgai eta Sue izena du, bere aurkitzailearen omenez.

1992an, Hendrickson Franck Goddio itsas-arkeologoaren taldean sartu zen. Haiekin, urpekaritza espedizio askotan parte hartu zuen, horien artean aipagarrienak Kleopatraren  Royal Quarters-ak, eta Napoleon Bonaparteren flotak Niloko guduan galdutakoak.

 Obra 

 Hunt for the Pasado: My Life as an Explorer (2001, autobiografia)

 Sariak eta aintzatespenak 

 Paleontological Society, Explorers Club eta Society for Historical Archaeology-ko Elkarteetako kidea da.
 2000.urtean ohorezko doktoretza eman zioten Chicagoko Illinoisko Unibertsitatean.
 2005ean, Glamour aldizkariak "Glamour Woman of the Year Awards" sarietan omendu zuen.
 2008an, National Geographic Kids-en "Dare to Explore" kapituluan agertu zen.

 Erreferentziak 

 Kanpo estekak 

 Sue Hendrickson-en wegunea

Kategoria:Autodidaktak
Kategoria:Ameriketako Estatu Batuetako paleontologoak
Kategoria:Emakume zientzialariak
Kategoria:Emakume arkeologoak